Afrikaans: Die ondersoek poog om vas te stel hoe geslagsgelykberegtiging in die hoofstroomaktiwiteite van die Universiteit van die Vrystaat (UV) geïntegreer word. Die eksterne omgewing word kortliks bespreek in terme van die beleidsraamwerk waarbinne die instelling funksioneer, gevolg deur ’n gender-analise van die instelling. Eerstens word dit met ander universiteite in die land vergelyk. Data word dan voorgehou oor die posisie van vroue-akademici aan die UV, asook oor hul ervaring van en reaksie op die organisasiekultuur. Verskeie werkplekhindernisse word geïdentifiseer en die wetlike implikasies in terme van die Wet op Billike Indiensneming word aangedui.